
Skandinaviens  Stjerne. 

Organ  for  de  sidste  Dages  Hellige. 


Sandheden,  Kundskaben,  Dyden  og  Troen  ere  forenede. 


5.  Aanr  Kr.  23. 


Den  1.  September  1856.    Priis :  6  Sk.  pr.  Ixpl. 


Generui  Conferencen 

i  Jesu  Christi  Kirke  af  Sidste  Dages  Hellige,  forsamlet  i  den  mid- 
lertidige Hal,  som  steder  op  til  den  nordre  Ende  af  Tabernaklet  i 
Store  Saltsø  Stad  Kl.  10  Formiddag  den  6te  April  1836. 
(Fra  „Deseret  News.") 


Præsident  Brigham  Young  præ- 
siderede. 

Paa  Forhøiningen :  Præsiden- 
terne B.  Young,  H.  C.  Kiniball  og 
J.  M.  Grant. 

Af  de  tolv  Apostler:  P.  P.  Pratt, 
O.  Pratt,  W.  Woodruff,  G.  A. 
Smith,  E.  T.  Benson,  A.  Lyman, 
L.  Snow  og  E.  Snow. 

Af  de  Halvfjerdsindstyve:  Jo- 
seph Young,  Levi  W.  Hancock, 
Henry  Herriman,  Zera  Pulsipher, 
A.  P.  Rochwood  og  H.  L.  El- 
dredge. 

AfOverpræs  ternes  Qvorum:  Da- 
vid rettegrew. 

Præsiderende  Biskop :  Edward 
Hunter. 

Patriark  Isaac  Morley. 

Stavens  Præsidentskab:  David 
Fullmer,  Thomas  Rhoads  og  P. 
H.  Young. 

Conferencens  Skriver:  Thomas 
Bullock. 

Hurtigskrivere:  Geo.  D.  Watt 
og  John  V.  Long. 

Choret  sang  en  Lovsang. 


Kaldet  til  Orden  af  Præs.  Kim- 
ball,  der  opfordrede  Forsamlin- 
gen til  at  sætte  sig,  holde  Orden 
og  være  saa  stille  som  mulig,  saa 
at  Alle  kunde  høre.  Vor  Religion 
omfatter  alle  Ting  paa  Jorden; 
lad  os  derfor  være  Hellige,  thi  for 
os  er  dette  Porten  til  Himlen. 

En  Lovsang  oplæstes  afskri- 
veren og  blev  sungen  af  Choret. 

Bøn  af  J.  M.  Grant. 

Sang  af  Choret. 

Præsident  B.  Young  formanede 
de  Hellige  til  at  vedligeholde  dyb 
Taushed  og  bad  Dørvogterne  at 
ophøre  med  at  drive  bort  de  Børn, 
som  kom  tidligt  for  at  faae 
Plads,  hvor  de  kunde  høre  og 
sidde  mageligt. 

Ældste  George  A.  Smith  talte 
for  Forsamlingen  og  sagde,  at  det 
var  nok  til  at  prøve  en  Kæmpes 
Lunger  at  tale  til  denne  uhyre 
Forsamling.  Bemærkede,  at  Kir- 
ken den  6te  April  1830  organise- 
redes med  sex  Medlemmer,  og  at 
hine  Faa  nu  var  voxet  til  et  stort 

og  mægtigtFolk.  Henviste  tilden 
første  Aarsag,  der  tilveiebragte 
Udryddelses  Befalingen,  der  ud- 
stedtes af  Guvernør  Boggs  i  Mis- 
souri. Opmuntrede  Folket  til  at 
gjøre  gode  Indhegninger,  at  spare 
Foder  sammen,  at  skaffe  et  be- 
qvemt  Huusly  for  Qvæget  til  Vin- 
teren, og  talte  om  andre  økonomi- 
ske Anliggender.  Sammenligne- 
de Velsignelserne  af  Sundheden 
vi  nu  nyder  med  Sygeligheden  i 
Illinois  og  Missouri. 

Navnene  paa  177  Personer,  der 
var  beskikkede  til  at  gaae  paa 
Mission,  oplæstes. 

Præs.  himball  indbød  dem,  hvis 
Navne  var  oplæste,  til  at  møde  i 
Tabernaklet  Kl.  5  samme  Efter- 
middag for  at  modtage  deres  Vel- 
signelser og  gjøre  Forberedelser 
til  deres  Afreise. 

Choret  sang:  „O  min  Fader, 
Du  som  boer." 

Taksigelse  af  Ældste  W.  Wood- 
ruf. 

Kl.  2  Efterm. 

Kaldet  til  Orden  af  Præs.  Kim- 
ball. 

En  Lovsang  af  Bernhard  Snow 
oplæstes,  og  blev  sungen  af  Choret. 

Bøn  af  Præs.  Joseph  Young. 

Choret  sang  en  Lovsang. 

Ældste  Orson  Pratt  nedbad 
Velsignelsen  over  de  sakramen- 
tale Sindbilleder,  og  prædikede 
for  de  forsamlede  Tusinder. 

Navnene  paa  70  Personer,  ud- 
valgte til  at  gaae  paa  Mission,  op- 
læstes. 

Choret  sang. 

Taksigelse  af  Lorenzo  Snoic. 

KL  5  Efterm. 

115  Missionærer  modtog  deres 
Velsignelser  under  Ældsterne  P. 
P.  Pratts,  O.  Pratts,  G.  A.  Smiths, 
W.  Woodruffs  og  L.  Snows  og  E. 
Snows  Hænder. 


Den  7de  April  Kl.  9  Form. 

Da  det  var  en  regnfuld  Dag, 
blev  Forsamlingen  holdt  i  Taber- 
naklet. 

Kaldet  til  Orden  af  Præs.  Kim- 
ball. 

Sang  af  Choret. 

Bøn  af  Ældste  W.  Woodruff. 

Choret  sang:  „Kom  alle  Hel- 
lige, som  boer  paa  Jorden." 

Ældste  Parley  P.  Pratt  talte  til 
Forsamlingen ;  hentydede  til  Pro- 
phetiens  Aand,  som  igaar  lagdes 
for  Dagen,  henviste  til  den  Tid, 
han  første  Gang  saae  Mormons 
Bog  og  modtog  Præstedømmet, 
og  stillede  den  Tid  i  Modsætning 
til  nogle  af  Resultaterne  i  denne 
Tid,  den  sidste  Uddelings  ellevte 
Time. 

Ældste  Lorenzo  Snow  talte  om 
de  trange  Tider  vi  lever  i  og  op- 
muntrede de  Hellige  til  at  være 
trofaste  og  handle  med  Viisdom. 

Ældste  Thomas  Bullock  oplæ- 
ste „Acten,  som  forenede  Dese- 
rets Agerdyrknings-  og  Manufak- 
tur-Selskab," ligeledes  Lov-Til- 
lægget til  nævnte  Selskab. 

Ældsterne  John  Hyde  og  John 
B.  Broion  blev  voterede  for  at 
gaae  paa  Mission  til  Sandwich 
Øerne  og  James  F.  Gary  til  New 
Jersey. 

Henry  Moon  blev  voteret  at 
være  Biskop  i  1ste  Qvarteer  af 
Store  Saltsø  Stad. 

Jacob  Wellar  blev  voteret  at 
være  Biskop  i  3die  Qvarteer. 

Leonard  W.  Hardy  voteredes 
at  være  Biskop  i  12te  Qvarteer; 
Frederik  Kesler  voteredes  at  være 
Biskop  i  16de  Qvarteer,  og  Alon- 
zo  H.  Baleigh  voteredes  at  være 
Biskop  i  19de  Qvarteer. 

Conferencen  opfordrede  Perso- 
ner, som  var  villige  til  at  give  af 

deres  Formue  til  Hjælp  for  Emi- 
grationsfondet,  til  at  mælde  sig. 

Choret  sang:  „O  Herre,  dit  Folk 
velsign." 

Taksigelse  af  J.  M.  Grant. 

K1.2Efterm. 

Musik  -  Korpset  spillede :  „Hil 
Dig,  Columbia,"  og  en  Marsch  af 
Strauss. 

Forsamlingen  kaldtes  til  Orden 
af  Præs.  Grant. 

Choret  sang:  „Bring  frem  det 
kongelige  Diadem." 

Bøn  af  Ældste  W.Woodruff. 

Choret  sang:  „Priser  Herren, 
alle  Nationer." 

Ældste  Woodruff  talte  om  De- 
serets Agerdyrknings-  og  Manu- 
faktur-Selskab. 

Ifølge  en  Beslutning,  der  var 
tagen  i  Conventionen,  blev  Sta- 
ten Deserets  Constitution  oplæst 
af  Thomas  Bullock,  og  af  Præs. 
Grant  foreslaaet  til  Folkets  Bi- 
fald eller  Misbilligelse.  Den  blev 
eenstenimigen  antagen  af  den 
uhyre  Forsamling  af  de  tilstede- 
værende Vælgere. 

Ansøgningen  om  Utahs  Opta- 
gelse i  Unionen  blev  oplæst  af 
Ældste  Bullock,  og  efter  Forslag 
af  Præs.  Grant  blev  den  eenstem- 
migt  antagen. 

Præsident  Grant  foreslog  Geo. 
A.  Smith  og  John  Taylor,  der  var 
af  Conventionen  valgte  til  Befuld- 
mægtigede, og  deres  Udvælgelse 
blev  eenstemmig  bekræftet  af  Fol- 
ket. 

Præs.  Grant  foreslog  derpaa  at 
opholde  Kirkens  Authoriteter  som 
følger : 

Brigham  Young,  Præsident  for 
Jesu  Christi  Kirke  af  Sidste  Da- 
ges Hellige,  Prophet,  Seer  og  Aa- 
benbarer; Heber  C.  Kimbal,  før- 
ste Raadgiver,  Prophet,  Seer  og 
Aabenbarer;  Jedediah  M.  Grant, 


anden  Raadgiver/Prophet,Seer  og 
Aabenbarer. 

Orson  Hyde,  Præsident  for  de 
tolv  Apostlers  Qvorum,  og  Parley 
P.  Pratt,  Orson  Pratt,  Wilford 
Woodruff,  John  Taylor,  George 
A.  Smith,  Amaza  Lyman,  Ezra  T. 
Benson,  Charles  C.  Rich,Lorenzo 
Snow,  Erastus  Snow  og  Franklin 
D.  Richards,  Medlemmer  afnævn- 
te Qvorum. 

John  Smith,  (Hyrums  ældste 
Søn)  præsiderende  Patriark. 

John  Young,  Præsident  forO  ver- 
præsternes  Qvorum. 

Joseph  Young,  Levi  W*  Han- 
cock, Henry  Herriman,  Zera  Pul- 
sipher,  Albert  P.  Rockwood,  Ben- 
jamin L.  Clapp  ogH.S.Eldredge, 
præsiderende  Præsidenter  over 
alle  de  Halvfjerdsindstyve. 

John  Nebeker, Præsident  for  de 
Ældstes  Qvorum ;  James  H.  Smith 
og  Aaron  Sceva,  hans  Raadgivere. 

Edward  Hunter,  præsiderende 
Biskop  for  hele  Kirken. 

Lewis  Wight,  Præsident  for 
Præsternes  Qvorum ;  George 
Dockstader  og  William  Whiting, 
hans  Raadgivere. 

Mc  Gee  Harris,  Præsident  for 
Lærernes  Qvorum-,  Adam  Spiers 
og  David  Bowman,  hans  Raad- 
givere. 

Alexander  Herron,  Præsident 
for  Diakonernes  Qvorum;  John  S. 
Carpenter  og  Frederick  A.  Mit- 
chel,  hans  Raadgivere. 

Brighain  Young,  Forvalter  for 
Jesu  Christi  Kirke  af  Sidste  Da- 
ges Hellige. 

Daniel  H.  Wells,  Overopsyns- 
mand over  de  offentlige  Arbeider. 

Truman  O.  Angel,  Kirkens  Byg- 
mester. 

Brigham  Young,  Præsident  fol- 
det Vedvarende  Emigrationsfond 
til  at  indsamle  de  Fattige;  H.  C. 

Kimball,  W.  Woodruff,  O.  Hyde, 
G.  A.  Smith,  E.  T.  Benson,  J.  M. 
Grant,  D.  H.  Wells,  Edward  Hun- 
ter, Daniel  Spencer,  Thomas  Bul- 
lock,  John  Brown,  William  Cros- 
by, A.  Lymann,  C.  C.  Rich,  Lo- 
renzo  D.  Young,  P.  P.  Pratt,  O. 
Pratt,  F.  D.  Richards  og  Daniel 
Mc  Intosh,  hans  Medhjælpere  og 
Agenter  for  nævnte  Fond. 

David  Fullmer,  Præsident  over 
denne  Stav  af  Zion,  Thomas 
Rhoads  og  P.  H.  Young,  hans 
Raadgivere. 

Herman  Hyde,  Eleazer  Miller, 
Phinehas  Richards,  Levi  Jack- 
man,  Ira  Eldredge,  John  Vance, 
Edwin  D.  Woolley,  JohnParry, 
Winslow  Farr,  William  Snow, 
Daniel  Carn  og  Ira  Arnes,  Med- 
lemmer af  Høiraadet. 

George  A.  Smith,  Kirkens  Hi- 
storieskriver og  General  -  Regi- 
strator. 

Ikke  eet  nægtende  Votum  blev 
given. 

Otte  Personer  blev  voterede  for 
at  gaae  paa  Missioner. 

Præs.  Grant  berettede,  hvad 
der  gjøres  i  England  med  Hensyn 
til  10,000  Helliges  Afreise  fra 
hiint  Land  i  Aar,  og  opmuntrede 
de  Hellige  til  at  understøtte  det 
Vedvarende  Emigrationsfonds- 
Compagni  med  alle  de  Midler,  de 
raader  over,  saa  at  Compagniet 
kunde  udvide  Omfanget  af  deres 
Virksomhed. 

Præs.  Kimball  talte  om  de  Mis- 
sionærer, der  varudsendte  i  denne 
Conference  og  formanede  Folket 
til  at  lægge  op  deres  Korn,  thi  den 
Tid  vil  komme,  da  Folk  fra  Na- 
tionerne og  Staterne  skulde  kom- 
me hid  for  at  kjøbe  Korn  af  os. 
Ingen,  sagde  han,  har  Ord  til  at 
kunne  skildre  den  Nød,  som  vil 


komme  over  Verden,  og  jeg  veed 
det  er  saa. 

Sang  af  Choret. 

Ældste  W.  Wil  les  sang:  „De- 
seret, de  Fries  Hjem." 

Choret  sang:  „O  min  Fader, 
Du  som  boer." 

Taksigelse  af  Ældste  Willes. 

Kl.  5  Efterm, 

Præs.  Kimball  sagde,  at  muli- 
gen  nogle  af  Missionærerne  ikke 
havde  faaet  deres  Begavelser, 
men  at  Leilighen  skulde  gives 
dem  for  sammes  Modtagelse. 

Apostlerne  mødtes  i  Tabernak- 
let og  velsignede  og  beskikkede 
83  Personer  til  deres  Missioner. 

Kl.  6.  Efterm, 

Overpræsterne  mødtes  i  Raads- 
Huset. 

De  Halvfjerdsindstyve  afholdt 
deres  Qvartal-Conference  i  deres 
Raads-Hal. 

Den  8de  April  Kl.  9  Form. 

Kaldet  til  Orden  af  Præs.  Kim- 
ball. 

Sang  af  Choret. 

BønafPatriarken  Isaac  Morley. 

Sang  af  Choret. 

Ældste  Esra  T.  Benson  holdt 
en  Tale. 

Sangaf  Choret. 

Ældste  O.  Pratt  talte  en  kort 
Tid  om  Mormons  Bogs  guddom- 
melige Troværdighed. 

Ældste  Patrick  Lynch  afgav  en 
interessant  Beretning  om  de  Er- 
faringer, han  havde  gjort,  medens 
han  prædikede  i  Irland. 

Sang  af  Choret. 

Conferencenbesluttede  atmøde 
i  Tabernaklet  den  6te  October 
1856  Kl.  10  Form. 

Taksigelse  af  Patriark  John 
Smith. 

Thomas  Bullock, 
Conferencens  Skriver. 

(Fortsat  fra  Pag.  335.) 


Ved  denne  Leilighed,  saavel- 
som  i  alle  tidligere  Tilfælde,  den 
samme  Gud,  som  straffer  Hoer- 
karle  med  saadan  Strenghed  til 
Gunst  for  Polygami,  erklærer  og 
aabenbarer  tydelig  den  Kjends- 
gjerning,  at  han  selv  gav  David 
hans  Herres  Sauls Hustruer  i  hans 
Skjød. 

Disse  faae  Exempler,  tagne  fra 
det  Gamle  Testamente,  maa  være 
tilstrækkelige  til  at  vise,  at  Moses 
og  Propheterne  ikke  forandrede 
Ægteskabs  Loven  eller  Straffe- 
loven for  Hoer  osv.,  som  de  var  i 
den  evige  Pagt,  gjort  med  Abra- 
ham. 

Vi  vil  nu  undersøge,  om  Jesus 
Christus  eller  hans  Apostler  no- 
gensinde forandrede  eller  afskaf- 
fede disse  Love.  Johannes  siger 
i  sit  8,  3—7:  „Og  de  Skriftkloge 
og  Pharisæerne  førte  en  Qvinde 
til  ham,  greben  i  Hoer,  og  stillede 
hende  frem,  og  de  sagde  til  ham : 

Mester!  denne  Qvinde  er  gre- 
ben paa  frisk  Gjerning  i  Hoer. 
Men  Moses  bød  os  i  Loven,  at  saa- 
danne  skulde  stenes;  men  hvad 
siger  Du?  Men  de  sagde  dette  for 
at  forsøge  ham,  at  de  kunde  have 
noget  at  anklage  ham  for. 

Men  Jesus  bukkede  sig  ned,  og 
skrev  med  Fingren  paa  Jorden. 
Men  der  de  bleve  ved  at  spørge 
ham,  reiste  han  sig  op,  og  sagde 
til  dem:  den  som  er  syndeløs 
iblandtEder,  han  kaste  den  første 
Steen  paa  hende." 

Hvis  Jesus  havde  ønsket  at  af- 
skaffe eller  forandre  dette  Punkt 
af  Loven,  saa  var  dette  en  god 
Anledning  —  et  virkeligt  Tilfæl- 
de —  for  Haanden;  men  langt 
derfra  bød  han  strax  at  stene  Qvin- 


den,  forudsat  at  der  var  en  dydig 
Mand  iblandt  alle  hendes  Ankla- 
gere, som  selv  var  saa  reen,  at 
han  kunde  være  værdig  til  at  ud- 
øve Loven;  men  da  Ingen  fandtes 
i  hiin  fordærvede  Tidsalder,  gik 
hun  ustraffet,  men  blev  udtrykke- 
lig formanet  til  ikke  at  synde  mere. 

Atter  i  1  Corinth.  5,  5.  opmun- 
trer Apostlen  Paulus  de  Hellige, 
idet  han  henviser  til  en  Person  i 
Menigheden,  som  havde  bedrevet 
Utugt,  til  „at  overantvorde  en  saa- 
dan til  Satan  til  Kjødets  Fordær- 
velse, for  at  Aanden  maa  frelses 
paa  den  Herres  Jesu  Dag." 

Denne  Kjødets  Fordærvelse 
maa  have  havt  Hensyn  til  Lege- 
mets Død,  da  Manden  med  Rette 
havde  forbrudt  sit  Liv  ifølge  Guds 
Lov.  Og  at  Aanden  skulle  frelses 
paa  den  Herres  Jesu  Dag,  maa 
have  havt  Hentydning  til  hans  an- 
den Tilkommelses  store  Dag,  og 
viser  saaledes,  at  Hoerkarlen  un- 
der Evangeliets  Lys  har  forbrudt 
sit  Liv  i  denne  Verden,  og  sin 
Frelse  i  den  tilkommende  Verden, 
idetmindste  for  1800  Aar. 

Saaledes  synes  Straffen  for  ulov- 
lig Kjønsomgang  at  være  den  sam- 
me i  alle  Uddelinger,  hvadenten 
i  den  patriarkalske,  mosaiske  el- 
ler den  christne,  og  at  den  ud- 
springer fra  en  bestemt  og  ufor- 
anderlig Guds  Lov,  —  en  viis 
Foranstaltning  —  en  skinnende 
Cherub  med  et  flammende  Sværd, 
saa  at  sige,  for  at  beskytte  Livets 
kydske  og  hellige  Kilde. 

Det  er  sandt,  at  Jesus  Christus 
og  hans  Apostler,  saa  vidt  som  de- 
res Skrifter  er  komne  til  os,  har 
ikke  omtalt  Udøvelsen  af  Poly- 
gami i  deres   egen  Tidsalder  af 

den  bedste  af  alle  Grunde,  at  Ju- 
dæa var  dengang  en  romersk  Pro- 
vinds og  stod  under  romerske  Lo- 
ve, som  modsatte  sig  Polygami. 
Af  denne  Grund  havde  Jøderne 
storligen  udartet,  de  havde  for- 
dærvet deres  Vei  og  forvendt  de- 
res dydige  Fædres  rene  Institu- 
tioner. Af  denne  Aarsag  dadlede 
Johannes  den  Døber  og  Jesus 
Christus  dem  skarpt  og  kaldte 
dem  en  Øgleslægt,  „en  ond  og 
hoeragtig  Slægt,  som  havde  tilin- 
tetgjort Guds  Lov  ved  deres  Ved- 
tægter." 

Men  en  Ting  er  vist,  nemlig  at 
Jesus  Christus  og  hans  Apostler 
altid  samtykkede  med  Abraham, 
Isak  og  Jacob  og  Oldtidens  hel- 
lige Propheter,  at  de  bar  Vidnes- 
byrd om  deres  Dyd  og  Trofast- 
hed og  skildrede  dem  som  de 
Troendes  hæderlige  Fædre,  og 
som  Medlemmer  eller  Regenter  i 
Guds  Rige. 

Jesus  sagde  ved  en  Leilighed 
til  Jøderne:  „Hvis  Ivar  Abrahams 
Born,  gjorde  I  Abrahams  Gjer- 
ninger." 

Og  ved  en  anden  Leilighed  sag- 
de han,  at  Mange  skal  komme  fra 
Øst,  Vest,  Nord  og  Syd  og  skal 
sidde  tilbords  med  Abraham, Isak 
og  Jacob  i  GudsRige;  men  I  være 
udstødte.  See  Lucas  Evan.  13, 
28.  29. 

Paulus  og  Apostlerne  opmun- 
trede de  Hellige  til  at  blive  liig 
Abraham,  de  Troendes  Fader,  hvis 
Børn  de  var  formedelst  Evange- 
liet, og  hvis  de  var  Børn,  var  de 
ogsaa  Arvinger  til  den  samme 
Forjættelses  Pagter. 

Nu  har  vi  allerede  viist,  at  For- 
jættelserne, lovede  Abraham  — til 
hvilke  det  nye  Testamentes  Hel- 
lige var  Arvinger  —  indbefattede 
en  overordentlig  Forøgelse  af 
Børn,  og  følgelig  af  Hustruer,  som 


Midler  til  at  frembringe  samme, 
Men  for  at  ikke  Nogen  skulde 
misforstaae  dette  Punkt  af  Pagten 
og  Forjættelserne,  har  Jesus  Chri- 
stus selv  afgjort  dette  for  stedse. 

Han  sagde:  „Sandelig  siger  jeg 
Eder:  Der  er  Ingen,  som  har  for- 
ladt Huus,  eller  Forældre,  eller 
Brødre,  eller  Hustru  eller  Børn 
for  Guds  Riges  Skyld,  som  jo  skal 
annamme  det  mangefold  igjen  i 
denne  Tid,  og  i  den  tilkommende 
Verden  et  evigtLiv."  Luc.  18,  29, 

Mænd,  Brødre  ogFædre!  I  den- 
ne Oversigt  har  vi  beviist: 

1)  At  en  evig  Pagt  er  gjort  med 
Abraham,  i  hvilken  alle  Nationer 
skulde  vorde  velsignede. 

2)  At  Hovedtrækket  i  denne 
Pagt  angik  vort  Slægts  overor- 
dentlig store  Forøgelse  og  Fami- 
liers, Nationers  og  Rigers  Organi- 
sation, Vedvaren  og  Tilvæxt. 

3)  At  Gud,  som  kjendte  bedst 
Midlerne  til  at  forøges,  bestemte 
et  Fleertal  af  Hustruer  for  gode 
og  hellige  Mænd,  som  et  Hoved- 
Middel  til  at  mangfoldiggjøre  de- 
res Afkom,  og  forbød  under  Døds- 
straf al  Kjønsomgang,  undtagen 
den  var  bekræftet  ved  den  hellige 
Ægteskabslov. 

4)  At  Pagten  og  Lovene,  som 
angik  Ægteskab  og  Dyd,  eller 
Kjønnenes  moralske  eller  sociale 
Forholde,  saaledes  som  iagttagne 
af  Abraham,  Isak  og  Jacob,  blev 
aldrig  forandrede  eller  ophævede, 
hverken  af  Moses  eller  Prophe- 
terne,  Jesus  Christus  eller  Apost- 
lerne, følgelig  at  denne  Pagt  og 
disse  Love,  Straffe  og  Forjættel- 
ser, som  henhørte  dertil,  er  eller 
burde  med  Rette  endnu  være  i 
Kraft. 

5)  At  alle  Nationer  skulle  vel- 
signes i  disse  Pagter  og  Institutio- 
ner, og  at  Hedningerne  skulde 
blive  Medarvinger  til  samme  ved 

Evangeliet,  ved  hvilke  de  blive 
Abrahams  Børn,  og 

6)  Ved  at  overtræde  disse  hel- 
lige Love,  forandre  denne  Ordi- 
nance  eller  bryde  denne  evige 
Pagt,  vilde,  ifølge  Propheten 
Esaias,  ,, selve  Jorden  blive  be- 
smittet for  dens  Indbyggeres 
Skyld."  Vi  spørger  dernæst:  Hvil- 
ken Magt  har  været  skyldig  i  saa- 
danne  Forandringer?  „Hvem  har 
overtraadt  Lovene,  forandret 
Skikkene  og  brudt  den  evige 
Pagt?" 

Dette  er  den  romerske  Magt 
Skyld  i.  Den  er  det  „fjerde  Dyr" 
i  Daniels  Syn.  „Den  regjerede 
Jorden  som  med  et  Jernriis."  „Den 
førte  Krig  mod  de  Hellige,  og 
overvandt  dem."  Denforandrede 
baade  Jødernes  og  de  Christnes 
Love  og  Institutioner.  Ved  dens 
Tryllerier  blev  alle  Nationer  be- 
daarede.  Den  er,  i  Korthed:  „Hem- 
melighed, Babylon  den  store,  en 
Moder  til  Skjøgerne  og  Veder- 
styggelighederne paa  Jorden." 
Den  gav  Tilladelse  til  Horeri,  men 
forbød  at  giftes,  tillod  ingen  af 
sine  Borgere  at  have  mere  end 
een  Hustru,  og  mange  af  dem, 
nemlig  de  Geistlige,  slet  ingen. 

Enhver  af  de  saakaldte  christ- 
n e  Nationer,  indbefattende  endog 
det  protestantiske  England  og  de 
amerikanske  Stater,  har  idetmind- 
ste  antaget  dette  ene  Træk  af 
dens  Overtro  og  Vederstyggelig- 
heder. De  har  begge  tilladt  eller 
bevilget  Horeri  og  strængt  for- 
budt Polygami.  De  har  kun  straf- 
fet let  eller  slet  ikke  det,  som  un- 
der enhver  Uddeling  ved  Guds 
Lov  blev  betragtet  som  en  Hoved- 
Forbrydelse  —  en  Brøde,  som 
straffedes  med  Døden,  og  har 
gjort  det  til  en  Forbrydelse,  og 
vedføiet  en  svær  Straf  til  det,  som 
ifølge  Bibelen  aldrig  blev  anseet 


for  nogen  Brøde,  hverken  af  Gud, 
Jesus  Christus,  den  Hellig-Aand, 
Engle,  Propheter  eller  Apostler. 
Ja,  Medborgere!  Lovene  i  nogle 
af  vore  Stater,  jeg  skammer  mig 
ved  at  sige  det,  vilde  betragte 
Abrahams  og  Jacobs  Børn  som 
uægte;  vilde  tage  deres  Hustruer 
fra  dem,  og  paadenneMaade  søn- 
derrive, hvad  Gud  har  sammen- 
føiet;  vilde  domme  disse  hellige 
Patriarker  til  haardt  Arbeide  og 
eensomt  Fangenskab  indenfor  et 
Fængsels  Mure  i  flere  Aar,  og  der- 
efter tillade,  at  deres  Hustruer  og 
Børn  ustraffet  bliver  vanærede, 
og  derpaa  —  som  for  at  sætte 
Kronen  paa  Uoverensstemmel- 
serne —  vilde  en  saadan  Tinge- 
nes Orden  tilsammentagen  blive 
kaldt  „Dyd,"  og  saadanne  Institu- 
tioner beæret  med  Navnet  „Chri- 
stendom."' Saadanne  Institutioner 
har  opfyldt  „Christenheden"  med 
Horeri,  dens  Stæder  med  Veder- 
styggeligheder og  den  hele  Ver- 
den med  Sygdom  ogRaaddenhed, 
indtil  Esaiæ  Ord  er  bleven  op- 
fyldte: „Jorden  er  besmittet  for 
dens  Indbyggeres  Skyld." 

Betragt  f.  Ex.  Paris,  det  christ- 
ne  Frankrigs  Hovedstad ;  en  Tre- 
diepart  af  de  Børn,  som  fødes  der, 
siges  at  være  uægte,  ifølge  deres 
egne  Love.  See  paa  Østerrigs 
Hovedstad,  en  anden  saakaldet 
christen  Magt;  Halvparten  af  dens 
Børn,  siges  der,  er  uægte. 

See  paa  Europas  Mandtalsliste 
og  selv  vore  ældre  Staters  i  denne 
Union:  See  de  hundrede  Tusin- 
der mere  af  Qvindekjønnet  end 
afMandkjønnet.  Hele  dette  Over- 
skud af  udødelige  Væsener  er  ved 
den  romerske  Lov,  der  forbyder 
Polygami,  dømte  til  at  leve  ugifte 
og  til  aldrig  at  knytte  de  Baand, 
der  vilde  sætte  dem  istand  til  lov- 
ligt og  hæderligt  at  opfylde  deres 

Skabelses  „Maal"  som  Hustruer 
og  Mødre.  Heller  ikke  dette  er 
Alt.  Under  de  nærværende  In- 
stitutioner oplæres  Menneskene 
til  at  føle  liden  eller  ingen  For- 
pligtelse til  at  giftes ;  Mange  fore- 
trækker at  leve  ugifte.  Dette  for- 
øger Antallet  af  Qvindekjønnet, 
som  er  dømt  til  at  leve  i  eenlig 
Stand. 

Ikke  engang  her  ophører  On- 
det*, alene  de  nuværende  Krige  i 
Europa  har  maaskee  berøvet  Ver- 
den en  halv  Million  Mænd  i  deres 
kraftigste  Alder  —  Individer,  be- 
stemte for  Mandens  og  Faderens 
hellige  Stilling  —  og  derved  bli- 
ver det  samme  Antal  Qvinder,  for- 
medelst den  monogamiske  Lov, 
tilføiet  paa  Listen  over  dem,  der 
er  forhindrede  fra  at  giftes. 

Hele  Overskuddet  af  den  qvin- 
delige  Befolkning,  som  frembrin- 
ges af  disse  og  andre  Aarsager, 
er  ved  Eenkone-Systemet  aldeles 
forbudt  at  giftes,  og  saaledes 
tvungen  til  at  bryde  det  første  og 
store  Guds  Bud,  nemlig :  „Vorder 
frugtbare  og  mangfoldige." 

Saaledes  har  den  nyere  „Chri- 
stenheds"  Love,  tagne  fra  den  ro- 
merske Kirke,  overøst  Nationerne 
med  den  største  Usædelighed, 
med  Synd,  Sorg  og  Taarer,  og 
med  den  sørgelige  Eenligheds- 
stand.  Enkerne  sørger,  fordi  de 
ingen  Mænd  har;  Jomfruerne  sør- 

fer  fordi  de  ingen  Brudgomme 
ar;  Børnene  sørger,  fordi  de  in- 
gen Beskyttere  har;  og  Familier 
og  Nationer  sørger,  fordi  de  hver- 
ken har  Tillid  til  sig  selv  eller  til 
hverandre.  Dyd  og  Tillid  er  flyg- 
tet; Barmhjertigheden  græderTaa- 
rer  af  Blod;  den  christelige  Kjær- 
lighed selv  vakler  og  er  færdig  at 
give  efter  for  Retfærdighedens 
Raab  efter  Hevn  paa  Jorden. 


Hvad  skal  da  de  Retfærdige 
gjøre? 

Vi  svarer:  Gjenoprette  Guds 
Love  —  den  evige  Pagt.  Lad  en- 
hver god  Borger  af  begge  Kjøn 
gifte  sig  i  en  passende  Alder,  vel- 
sign dem  og  siig:  „Vorder  frugt- 
bare og  mangfoldige." 

Sæt  Døden  til  Straf  for  Skjør- 
levnet  og  Hoer,  og  kastpaa denne 
Maade  et  Værn  rundtom  vore  Fa- 
milier og  vore  hellige,  huuslige 
Institutioner.  Lad  den  monoga- 
miske Lov,  der  indskrænker  en 
Mand  til  een  Hustru,  tilligemed 
hele  dens  medfølgende  Slæng  af 
Horeri,  Intriguer,Forførelser,  glæ- 
deløs, ugiftStand,Had,Misundelse, 
Skinsyge,Børnemord,uægteFøds- 
ler,  Sygdom  og  Død,  kastes  i  det 
Dybeste  af  Havet,  ligesom  Mølle- 
stenen, og  lad  den  synke  med 
den  store  Babylon, for aldrigmere 
at  opstaae.  Lad  enhver  Mand  og 
Qvinde  blive  dydig,  reen,  hellig  og 
opfylde  deres  Skabelses  Maal. 
Og  lad  os  gaae  frem  ©g  opfylde 
disse  Bjerge,  Staterne,  Nord-  og 
Syd- Amerika,  Jorden  og  en  uen- 
delig Følgerække  af  Verdener 
med  et  helligt,  dydigt  og  fornuf- 
tigt Afkom,  hvis  Hjerter  vil  fryde 
sig  i  Guds  Lov. 

Lad  vore  Sønner  blive  Guds 
Sønner  ved  Troen  paa  Jesus  Chri- 
stus  og  Lydighed  til  Evangeliet; 
lad  hans  Lov  være  uudslettelig 
indgravet  i  deres  Hjerter;  lad  dem 
tidligt  blive  underviste  i  ethvert 
af  Dydens  og  Ærens  Principer, 
at  Enhver  kan  være  i  bestandig 
Besiddelse  af  Kydskhed  og  føre 
en  behagelig  Indflydelse  med  sig 
i  enhver  af  sit  Bekjendtskabs 
Cirkler.  Lad  dem  lære  at  ansee 
sig  selv  som  Guds  Sønner,  og  det 
andet  Kjøn  som  Søstre  og  den 
Høiestes  Døttre,  som  hellige  Kar 

og  evige  Væsener,  bestemte  til 
Ledsagere  ogMedarbeidere  i  den 
store  Livs-Videnskab.  Lad  dem 
oplæres  til,  ved  enhver  af  Ærens 
og  Retskaffenhedens  Principer, 
at  tragte  efter  den  patriarkalske 
Throne,  for  at  kunne  staae  som 
Hoveder  for  Familier,  og  Frel- 
sere for  Menneskene. 

Lad  vore  Døttre  ogsaa  adlyde 
Guds  Ordinancer  og  modtage  og 
uddanne  den  Hellig-Aands  Gave 
i  enhver  god  og  reen  Tilbøielig- 
hed;  lad  dem  tidlig  forstaae  det 
sande  Forhold,  som  de  er  bestemte 
til  at  indtage  til  det  andet  Kjøn; 
lad  dem  lære  at  agte  dem  som  de- 
res Brødre,  værdig  deres  Tillid 
og  Hengivenhed  og  som  værdige 
til  at  blive  deres  Frelser  og  Ho- 
ved, ligesom  Christus  er  Kirkens 
Hoved.  Lad  dem  lære  at  agte  og 
ære  sig  selv  som  hellige  Kar,  be- 


stemte til  at  opretholde  og  forher- 
lige Hustruens  og  Moderens  evige 
og  hellige  Forhold  og  blive  Man- 
dens Hæder  og  Ære,  og  til  at  dele 
med  ham  en  aldrig  visnende  Kro- 
ne og  et  evigt  tiltagende  Herre- 
dømme. 

I  Korthed:  lad  os  opdrage  vore 
Sønner  og  Døttre  i  Alt,  hvad  der 
er  helligt,  sandt,  dydigt,  reent, 
elskværdigt  og  af  god  Omtale; 
lad  os  gradviis  og  med  Omhygge- 
lighed udvikle  hos  dem  deres  na- 
turlige sande  Hengivenhed  og 
Egenskaber;  lad  os  uddane  en- 
hver intellectuel  og  moralsk  Fø- 
lelse og  Evne  hos  dem  og  lede 
dem  varsomt  frem  i  Livets  og  Op- 
høielsens  store  Videnskab,  at  vi, 
naar  Tiden  ikke  er  mere,  kan  fry- 
de os  med  de  utallige  Millioner  af 
vore  P]fterkommere  i  de  evige  Bo- 
liger. 


Skandinaviens  Stjerne. 


Den  1ste  September. 

Som  det  har  været  os  forundt  i  Juli  og  August  at  besøge 
England  og  Norge  og  været  begunstigede  af  Herren  med  god 
Helbred  og  behageligt  Veir,  føler  vi  os  vederqvægede  og  styrkede 
til  med  fornyet  Iver  at  tage  fat  paa  vort  Aroeide  for  Missionens 
Vel,  som  vi  heller  ikke  paa  vor  Reise  tabte  af  Syne.  Kaldet  af 
Præsident  Richards  til  at  overvære  et  General  Raad  af  alle  Kir- 
kens Authoriteter  i  Europa  og  inviteret  til  at  besøge  ham  og  tage 
tvende  skandinaviske  Brødre  med  os,  afreiste  vi  i  Selskab  med 
Ældsterne  Widerborg  og  Liljenqvist  til  England,  hvor  vi  ankom 
den  27de  Juni,  og  var  glad  at  gjensee  Præsident  Richards  og 
mange  amerikanske  og  engelske  Brødre.  Vi  havde  Leilighed  til 
at  bivaane  tre  af  de  størte  Conferencer,  som  holdtes  i  Manchester, 
Birmingham  og  London,  og  tilsidst  det  store  General  Raad,  som 
afholdtes  i  Birmingham  den  21de  og  22de  Juli.  Der  havde  vi 
den  Glæde  at  see  tre  af  de  Tolv,  Franklin  D.  Richards,  Orson 
Pratt  og  Ezra  T.  Benson,  tilligemed  flere  Brødre  fra  Zion.  Vi 
havde  stor  Velsignelse  og  nød  i  fulde  Drag  af  Zions  Aanden, 
frisk  som  den  kom  fra  Bjergene,  hvorfra  Budbærerne,  hvis  Fødder 
er  velsignede,   udgaaer   for   at   forkynde    Frelse    for    Israel.      De 

glædede  sig  at  høre  angaaende  de  skandinaviske  Hellige  og  Guds 
Riges  Fremgang  i  disse  Lande.  Efter  endt  Raad  begav  vi  os  til 
London,  og  afgik  derfra  den  26de  Juli  og  ankom  til  Kjøbenhavn 
den  29de  efter  en  kort  og  behagelig  Reise. 

Vort  Ophold  i  England  var  som  en  Fest  for  os?  idet  alle 
bestræbte  sig  for  at  gjøre  vort  Ophold  saa  behageligt  og  lærerigt 
for  os  som  muligt,  og  erkyndigede  sig  med  den  Interesse,  som 
udmærker  de  Hellige,  om  de  skandinaviske  Brødre  og  Søstre,  og 
paalagde  os  at  bringe  Hilsen  til  dem.  Hvad  der  frydede  os  meest 
at  erfare  var,  at  Tiendeloven  var  antagen  i  England,  og  havde 
allerede  viist  sin  velsignelsesrige  Virkning;  og  vi  glæder  os  alle- 
rede over  den  Velsignelse  den  vil  forskaffe  os  her  i  Skandinavien, 
naar  den  er  antagen  og  udøves. 

Den  30te  Juli  afreiste  vi  til  Norge,  hvortil  vi  ankom  den 
lste  August,  og  havde  en  behagelig  og  glædelig  Conference,  og 
saae  den  Iver  og  Nidkjærhed  for  Herrens  Værk,  som  besjælede  de 
norske  Hellige,  der  fandt  det  at  være  en  stor  Forrettighed,  som  det 
ogsaa  er,  at  tjene  Herren  og  leve  under  Tiendeloven,  og  voterede 
eenstemmigen  for  dens  Antagelse  og  Efterlevelse.  Med  mange 
Beviser  paa  de  norske  Helliges  Kjærlighed  og  med  mange  Hilse- 
ner til  Brødre  og  Søstre  i  Danmark,  forlod  vi  Christiania  den  9de 
August  og  ankom  til  Kjøbenhavn  den  Ilte,  taknemmelige  til  Her- 
ren, som  havde  bevaret  os  paa  vore  Reiser,  og  forundt  os  at  see 
saa  mange  af  vore  Troessødskende,   og  glæde  os  i  deres  Selskab. 

Ved  modtagne  Breve  fra  Ældste  K.  Peterson  erfarer  vi,  at 
Compagniet  af  de  Hellige  under  hans  Bestyrelse  skulde  begynde 
Reisen  over  Sletterne  den  26de  Juni-,  og  ifølge  senere  Efterret- 
ninger erfarer  vi,  at  Br.  Ahmanson  og  hans  Selskab  skulde  be- 
gynde deres  Reise  over  Sletterne  den  26de  Juli.  Alt  var  vel. 
Broder  Ahmanson  opfordrer  især  de  Hellige  at  beflitte  sig  paa 
Reenhed  og  rense  sig  for  visse  Insekter,  hvilket  de  ligesaa  let  kan 
lære  medens  de  er  i  Danmark,  som  naar  de  kommer  paa  Reisen, 
thi  der  maa  de  lære  det,  hvilket  vil  falde  besværligere  for  dem, 
som  ikke  har  vant  sig  dertil  iforveien. 

Fra  Ældste  Christen  Christiansen  har  vi  været  begunstigede 
med  en  Skrivelse  fra  Burlington.  Han  skiver  alt  Godt  baade  om 
de  danske  Hellige,  som  lever  der,  og  om  de,  som  han  har  seet  af 
sidste  Compagnier.  Iblandt  andet  bemærker  han,  at  de,  som  gaaer 
med  Haandkarre-Compagnierne ,  kan  ikke  bringe  mere  end  17 
Pund  Reisegods  hver;  den,  som  vil  have  mere,  har  at  betale  12-J- 
amerikanske  Dollars  pr.  100  Pund  i  Fragt  over  Sletterne.  Dette 
gjorde,  at  Mange  solgte  deres  ubrugelige  og  tunge  Reisetøi  og 
sendte  det  værdifuldeste  hjem  til  Zion.  Atter  et  Vink  for  de 
Hellige  at  tage  lette,  gode  og  værdifulde  Ting  med  sig. 


Ældste  Or  son  Pratt  af  de  Tolvs  Qvorum  er  beskikket  som 
Præsident  over  Missionerne  i  Europa    og  har  kaldet  Ældste  Ezra 

T.  Benson,  ogsaa  af  de  Tolv,  til  sin  første  og  Ældste  James  A. 
Little  til  sin  anden  Raadgiver,  og  disse  er  altsaa  Præsidentskabet 
over  de  Sidste  Dages  Hellige  i  Europa,  for  hvilke  vore  Bønner 
bør  opsendes  til  Almagtens  Throne.  I  næste  Nummer  vil  vi  ind- 
føre en  Epistel  fra  Præsident  Orson  Pratt. 


Præsidenterne  F.  D.  Richards  og  C.  H.  Wheelock  afseilede 
til  New  York  fra  Liverpool  den  26de  Juli.  De  var  ledsagede  af 
Ældsterne  Joseph  A.  Young,  William  C.  Dunbar,  James  Linforth 
og  Familie.  Vi  ønsker,  at  Herren  maa  velsigne  og  bevare  dem 
og  føre  dem  lykkelig  til  Zion. 


Jflere  om  Tiende. 

(Fra  „the  Millennial  Star.") 


Naar  Menneskenes  Aander 
kommer  fra  Faderens  Skjød  for 
at  tage  Tabernakler  paa  Jorden, 
er  deres  Legemer  de  første  Dele 
af  denne  Planet,  der  er  dem  given 
til  at  benytte  og  bringe  til  Under- 
kastelse under  deres  Skabers  Lo- 
ve. Det  var  naturligt,  retfærdigt 
og  nødvendigt  til  hans  Børns 
Gavn,  at  Herren  grundede  en  evig 
Lov  for  den  Afgift,  ved  hvis  Be- 
taling hans  Undersaatter  kunne 
give  en  materiel  Erkjendelse  paa 
deres  Troskab  mod  ham,  eller 
ved  hvis  Vægring  de  kunde  negte 
hiin  Troskab.  Dette  er  det  op- 
rindelige Princip,  hvorpaa  Tien- 
deloven er  grundet,  og  naar  Men- 
neskene kommer  til  Kundskab 
om  det,  har  de  Anledning  til  at 
bevise  deres  Troskab  mod  Him- 
lens Gud,  eller  til  at  vise,  at  de 
negter  ham  Troskab.  Herren  for- 
drer ikke  Tiendedelen  af  sit  Folks 
Formue  for  sin  personlige  For- 
deel,  thi  deres  Aander,  Legemer 
og  Jorden,  som  de  boer  paa,  til- 
hører altsammen  ham;  men  den 
forlanges  af  dem  til  deres  eget 


Vel,  at  de  bestandig  kan  være  paa- 
mindede om  deres  Skaber,  Lov- 
giver, Beskytter,  Opholder  og 
Frelser.  Han  har  ogsaa  nedladt 
sig  til  at  benytte  denne  Deel  un- 
der hans  vise  Opsyn  til  deres  ud- 
trykkelige Fordeel,  som  betaler 
den,  ved  at  bygge  Templer  og 
underholde  Ordinancernes  Admi- 
nistration, som  er  nødvendige  for 
deres  Frelse;  derfor  synder  de, 
som  negter  at  betale  Herren  hans 
Deel,  ikke  alene  imod  ham,  men 
imod  sig  selv  og  behandler  Til- 
kendegivelserne af hans  Godhed 
med  Foragt. 

Denne  Lov  har  fra  Begyndel- 
sen af  henhørt  til  det  evige  Præ- 
stedømme, og  derfor  er  det  en 
evig  Lov,  som  er  bindende  for 
alle  Menneskeslægtens  Genera- 
tioner, og  Ingen  vil  opnaae  Salig- 
gjørelsens  Velsignelser,  førend  de 
adlyder  den. 

I  forrige  Nummer  af  Stjernen 
viste  vi,  at  Abraham  holdt  Tien- 
deloven, at  Jacob  gjorde  denPagt 
med  Herren,  at  han  vilde  betale 
ham  Tiende  af  alt,  hvad  Herren 

vilde  give  ham,  og  at  denne  Lov 
blev  optagen  i  den  mosaiske  Huus- 
holdning  og  holdt  hellig  af  gamle 
Israel.  For  saa  vidt  som  de  Vel- 
signelser, Herren  lovede  Jacob, 
var  fremtidige  og  skulde  opfyldes 

Eaa  hans  Slægter  saavel  som  paa 
am  selv,  var  Pagten,  som  han 
havde  gjort  med  Herren,  nemlig 
at  betale  ham  Tiende  af  Alt,  fra 
hans  Side  en  evig  Pagt  og  bin- 
dende for  hans  Slægter  efter  ham, 
og  for  hvis  Opfyldelse  de  er  an- 
svarlige formedelst  deres  Faders 
Pagt.  Patriarken  Jacob  vil  altid 
staae  som  Hovedet  for  sine  Slæg- 
ter, og  efter  hvad  vi  er  bleven  un- 
derrettede om  i  Aabenbaringen 
betræffende  det  celestiale  Ægte- 
skab, har  han,  tilligemed  sine  Fæ- 
dre Abraham  og  Isaak,  allerede 
opnaaet  sin  Herlighed  og  sidder 
paa  sin  Throne,  og  vi  kan  være 
forvissede  om,  at  han  vil  see  denne 
Pagt  blive  nøjagtigt  opfyldt  af 
Alle,  som  har  en  Arvedeel  i  hans 
Rige.  Dette  er  en  Ting,  som  skul- 
de være  dybt  indpræget  i  Alles 
Sind,  som  bærer  Navn  af  „Sidste 
Dages  Hellige,"  thi  hvis  de  ikke 
allerede  har  fundet  det  saaledes, 
vil  de  finde,  at  det  er  et  Punkt, 
hvorpaa  deres  Saliggjørelse  be- 
roer —  eet  af  de  Prøvemidler, 
hvorved  de  skal  bevise  deres  For- 
dring paa  at  tilhøre  Israels  Huus. 
Dersom  de  Hellige  har  lært  denne 
Lov  og  af  Præstedømmet  bliver 
opfordret  til  at  adlyde  den,  og 
ikke  gjør  det,  forspilde  de  i  For- 
hold dertil  deres  Fordring  paa 
Evangeliets  Velsignelser,  og  be- 
viser, at  de  er  svage  i  den  Tro  de 
bekj  ender. 

Som  vi  før  har  bemærket  er 
Tiendeloven  kun  et  forberedende 
Arbeide  til  at  danne  de  Hellige 
til  at  leve  under  den  høiere  Helli- 
gelseslov.    Men  Helligelsesloven 


vil  ikke  afskaffe  Tiendeloven. 
Lydighed  til  begge  maa  ydes  af 
Alle,  som  vil  opnaae  de  evige  Livs 
Velsignelser.  Medens  under  Hel- 
ligelsesloven enhver  Ting,  som  en 
Hellig  ei  er,  altid  vil  være  rede  ved 
Præstedømmets  Forlangende  til 
Guds  Riges  Opbyggelse,  vil  de 
paa  samme  Tid  blive  opfordrede 
til  at  betale  Tiende  af  Alt,  hvad 
Herren  skulde  sætte  dem  til  For- 
valtere over.  Vi  kjender  ikke,  at 
der  staaernævntnoget  i  Skrifterne 
om  Helligelse  førChristus  kom  og 
aabnede  Evangeliets  Uddeling. 
Der  staaer,  at  en  rig,  ung  Mand 
kom  til  Jesus  og  sagde :  „Mester, 
hvad  skal  jeg  gjøre  for  at  arve  det 
evige  Liv?"  Der  ligger  noget  Sær- 
egent i  dette  simple  Spørgsmaal, 
som  i  Almindelighed  bliver  over- 
seet.  Den  unge  Mand  spurgte 
ikke,  hvad  han  skulde  gjøre  for 
at  erholde  en  Deel  af  Saliggjørel- 
sen  —  Maanens  eller  Stjernernes 
Glands;  han  synes  at  være  begjær- 
lig  efter  at  opnaae  den  høieste 
Herlighed,  Ophøielser  og  Herre 
dømmer  —  de  evige  Livs  Velsig- 
nelser. Han  havde  øiensynligen 
ikke  beregnet  Prisen  paa  det,  han 
søgte,  thi  efter  at  Jesus  havde  op- 
regnet Budene,  sagde  han:  „Alt 
dette  har  jeg  holdt  fra  Ungdom- 
men af;  hvad  fattes  mig  endnu?" 
Jesus  sagde  til  ham:  „Dersom  Du 
vil  blive  fuldkommen,  da  gaa  hen 
og  sælg  hvad  Du  har,  og  giv  det 
til  de  Fattige,  og  Du  skal  have 
Liggendefæ  i  Himlen;  og  kom, 
følg  mig."  Dette  var  af  samme 
Betydning,  som  at  sige  ham,  at 
det  var  nødvendigt  at  offre  alt, 
hvad  han  endnu  havde  kjært,  saa- 
som  hans  jordiske  Eiendomme, 
hans  ærede  Stilling  i  Samfundet, 
hans  gode  Navn  og  hellige  det  øv- 
rige af  hans  Liv  til  Evangeliets 
Udbredelse  ogRigets  Opbyggelse; 

men  den  unge  Mand  gik,  ligesom 
mange  Andre,  bedrøvet  bort.  Ef- 
ter hans  Mening  var  det  evige  Liv 
ikke  værdt  dette  Offer. 

Denne  rige,  unge  Mand  har  et 
Offer  at  gjøre,  hvis  han  ikke  al- 
lerede har  gjort  det,  af  samme 
Værd  som  det,  Jesus  forlangte, 
førend  han  kan  arve  evigt  Liv. 
Enhver  af  Adams  Sønner  og  Døt- 
tre,  som  faaer  Saliggjørelsens 
største  Velsignelser,  vil  finde,  at 
det  er  nødvendigt  at  gjøre  de 
størst  mulige  Offre. 

Som  videre  Beviis  paa,  at  Hel- 
ligelsens Aand  henhører  til  Evan- 
geliet, læser  vi  i  Ap.  Gj.  4,  34. 35. : 
„Thi  der  var  ei  heller  nogen  Træn- 
gende iblandt  dem;  thi  saa  Man- 
ge, som  eiede  Agre  eller  Huse, 
solgte  dem  og  frembar  Værdien 
af  det  Solgte,  og  lagde  den  for 
Apostlernes  Fødder."  Vi  lærer 
ikke,  at  dette  blev  fordret  af  de 
tidligere  Hellige,  men  vi  kan  ud- 
drage den  Slutning,  at  det  var  fri- 
villige Frugter  af  den  Hellig- 
Aand,  som  hvilede  over  dem.  Op- 
offrelsens  Aand  er  Evangeliets 
ægte  Aand;  som  Beviis  herpaa 
har  enhver  trofast  Hellig  kun  at 
erindre,  at,  naar  den  Hellig-Aand 
var  udgydt  over  ham  i  rigeligt 
Maal,  følte  han  sig  tilskyndet  til 
at  give  gavmildt  af  sin  Formue  til 
at  fremme  Herrens  Værk,  og  der 
er  Hundreder  i  disse  Lande,  saa- 
vel  som  i  Zion,  som  ofte  har  be- 
klaget sig  over  ikke  at  have  mere 
at  give.  Dette  er  Maalestokken 
for  Evangeliets  Aand,  hvori  en- 
hver Hellig  skulde  stræbe  at  leve. 

Tiden  er  kommen  da  de  Hel- 
lige i  disse  Lande  er  opfordrede 
til  at  uddanne,  flittigere  end  hid- 
indtil, Lydighedens  og  Opoffrel- 
sens  Aand.  I  denne  Hensigt  har 
Herren  kundgjort,  at  Tiendelo- 


ven skulde  indføres,  at  den  kan 
tjene  til  at  adskille  Klinten  fra 
Hveden,  og  for  at  de  Hellige  kan 
have  Leilighed  til  at  bevise  i  større 
Grad  end  forhen,  om  de  er  vær- 
dige til  at  hjemsamles  til  Zion. 

Vi  vil  tale  lidt  om  de  Hellige, 
som  ikke  er  villige  til  at  adlyde 
Tiendeloven.  De  behøver  ikke  at 
troe,  at  Herren  ved  sine  Tjenere 
eller  ved  sit  Forsyn  vil  tilstede 
dem  særskilte  Gunstbeviisninger 
ved  at  aabne  Udveie  for  deres 
Hjemsamling;  thi  det  er  ikke 
sandsynlig,  at  Saadanne  vil  være 
meget  værd,  naar  de  kommer  der. 
Hvis  der  er  Nogle,  som  ikke  har 
Tro  nok  til  at  betale  deres  Tiende 
her,  vil  de  ikke  være  tilfredse  med 
at  betale  der,  eller  taale  de  man- 
ge andre  Opfordringer,  som  der 
vil  gjøres,  og,  hvis  de  ikke  opfyl- 
der dem,  vil  de  faae  mindre  Vel- 
signelser, ogfinde,  at  de  er  paa  et 
urigtigt  Sted  og  vil  udentvivl  snart 
opsøge  en  Atmosphære,  som 
stemmer  mere  overeens  med  de- 
res verdslige  Anskuelser.  De  be- 
høver ikke  at  vente,  de  vil  voxe  i 
Tro  og  den  Hellig-Aands  Aaben- 
baringer  og  derved  tiltage  i  Viis- 
dom  og  Kundskab  om  evige  Livs- 
Principer;  men  de  kan  vente,  at 
Evangeliets  Aand  vil  forlade  dem, 
at  det  lille  Lys,  som  er  i  dem,  ud- 
slukkes, Mørkets  Skygge  tilhylle 
deres  Forstand,  og  at  de  vil  faae 
Lyst  til  Ting  af  denne  Verden, 
blive  Apostater,  afskjæres  fra 
Troens  Huusholdning  og  ikke 
have  noget  Haab  om  Saliggjørel- 
se,  førend  de  har  lidt  Straf  for 
Overtrædelsen,  begynder  at  gjøre 
deres  første  Gjerninger  om  igjen 
og  komme  op  ved  at  holde  de  Be- 
falinger, som  de  nu  forkaster. 

De  Hellige  vil  gjøre  vel  i  be- 

standigen  at  erindre,  at,  naar  de 
har  lært  atpraktisere  Tiendeioven 
godt,  er  der  endnu  en  anden  her- 


lig Lectie  for  dem  at  lære,  nemlig 
Loven  om  Helligelse. 


Joseph  Smiths  Levnetsttib. 

Januar.   1836.  (Fortsat  fra  Pag.  35l). 


Søndag  Morgen  den  3die.  Gik 
til  Forsamlingen  paa  sædvanlig 
Tid.  Præsident  Rigdon  holdt  en 
smuk  Forelæsning  over  „Aaben- 
baring." 

Om  Eftermiddagen  konfirme- 
rede jeg  ti  eller  tolv  Personer,  som 
var  bleven  døbte,  blandt  hvilke 
var  Malcham  C.  Davis,  der  blev 
døbt  i  Hviletiden  mellem  Forsam- 
lingerne idag.  Broder  William 
Smith  gjorde  sin  Bekjendelse  for 
Menigheden  til  dens  Tilfredshed 
og  blev  med  Hjertelighed  gjenop- 
tagen  i  Samfundet.  Nadveren  blev 
administreret,  og  Broder  William 
bekjendtgjorde  at  ville  prædike 
om  Aftenen,  saasnart  Lysene  var 
tændte,  og  han  holdt  en  smuk  Tale; 
og  denne  Dag  har  været  en  Glæ- 
desdag for  mig.  Skyen,  som  hang 
over  os,  brast  med  Velsignelser 
over  vore  Hoveder,  og  Satan  er 
bleven  aldeles  overvunden  i  sine 
Forsøg  paa  at  ødelægge  mig  og 
Kirken  ved  at  lade  Mistænkelig- 
heder opstaae  i  nogle  af  Brødre- 
nes Hjerter.  Jeg  takker  min  him- 
melske Fader  for  den  Enighed  og 
Harmoni,  som  nu  hersker  i  Me- 
nigheden. 

MandagMorgen  den 4de.  Mødte 
og  organiserede  vor  hebraiske 
Skole  efter  de  Foranstaltninger, 
som  blev  gjorte  sidste  Løverdag, 
eftersom  vi  havde  antaget  Doctor 
Piexotto  til  at  undervise  os  i  det 
hebraiske  Sprog,  naar  vi  fik  vort 


Værelse  i  Stand.  Vi  underrettede 
ham  om,  at  vi  var  færdige,  og  at 
vort  Værelse  var  i  Orden.  Han 
indvilgede  i  at  komme  til  os  idag 
og  holde  sin  indledende  Forelæs- 
ning. 

Igaar  sendte  han  den  Besked, 
at  han  ikke  kunde  komme  før  næ- 
ste Onsdag.  Et  Votum  blev  tagen 
for  at  see,  om  vi  vilde  finde  os  i 
en  saadan  Behandling  eller  ikke, 
og  det  vedtoges  benegtende; 
Ældste  Sylvester  Smith,  beskik- 
ket Skriver,  skulde  skrive  ham  til 
desangaaende  og  underrette  ham 
om,  at  vi  ikke  tiltrængte  hans  Tje- 
neste, og  Ældsterne  William  E. 
McLellinogOrsonHydeblevstrax 
sendte  til  Hudsons  Seminarium 
for  at  fæste  en  Lærer,  og  de  blev 
ved  Skolens  Votum  beskikkede 
til  at  handle  paa  dens  Vegne.  Al- 
ligevel besluttede  vi  at  tage  fat 
paa  vor  Skole  og  gjøre  detbedste, 
vi  kunde,  indtil  vi  fik  en  Lærer, 
og  med  Skolens  Stemme  sam- 
tykte  jeg  i  at  yde  dem  al  den 
Hjælp,  jeg  var  istand  til  for  nær- 
værende Tid. 

Vi  benytter  Oversætter- Værel- 
set til  Skolens  Brug,  indtil  et  an- 
det Værelse  kan  blive  istandsat. 
Dette  er  den  første  Dag  vi  har  be- 
nyttet det,  hvilket  er  det  vestlige 
Værelse  i  den  øvre  Deel  af 
Templet,  og  blev  i  Morges  indviet 
med  Bøn,  opsendt  af  Fader  Smith. 
Dette  er   en   regnfuld  Tid,   og 

Veiene    er    overordentlig    mud- 
drede. 

Mødte  i  Aften  i  Templet  for  at 
gjøre  nogle  Foranstaltninger  for 
enSyngeskole.  Efter  nogen  Ord- 
strid blev  et  fornuftigt  Arrange- 
ment gjort;  en  Comittee,  bestaa- 
ende  af  sex  Personer,  blev  valgt 
til  at  tage  Omsorg  for  Sangen. 

Tirsdag  den  5te.  Bivaanede 
den  hebraiske  Skole  og  inddeelte 
den  i  Klasser.  Havde  nogle  De- 
batter med  Ældste  Orson  Pratt 
om  Udtalen  af  et  hebraisk  Bog- 
stav. Han  lagde  for  Dagen  en 
haardnakket  Aand,  hvorover  jeg 
var  meget  bedrøvet. 

Onsdag  den  6te.  Besøgte  Sko- 
len og  tilbragte  den  største  Deel 
af  Formiddagen  med  at  berolige 
de  ubehagelige  Følelser,  som  var 
i  Ældste  Orson  Pratts  Bryst;  og 
efter  megen  Strid  om  en  saadan 
ubetydelig  Sag  som  Lyden  af  et 
hebraisk  Bogstak,  bad  han  om 
hele  Skolens  Tilgivelse  og  blev 
med  Glæde  tilgiven  af  Alle. 

Ældste  Mc  Lellin  kom  tilbage 
fra  Hudson  og  indberettede  for 
Skolen,  at  han  havde  fæstet  en 
Lærer  til  at  undervise  os  i  en  Tid 
af  syv  Uger  for  320  Dollars,  nem- 
lig fyrretyve  Elever  for  dette  Be- 
løb, og  Begyndelsen  skeer  i  Lø- 
bet af  14  Dage.  Han  er  meget  be- 
rømt som  en  hebraisk  Lærer,  og 
foreslaaer  at  give  os  tilstrækkelig 
Kundskab  i  det  nævnte  Tidsrum 
for  at  kunne  læse  og  oversætte 
Sproget. 

Et  Høi  -  Raad  forsamledes  i 
Kirtland  i  den  Hensigt  at  besætte 
de  vacante  Pladser  i  Zions  Høi- 
Raad.  Præsidenterne  David  Whit- 
mer,  John  Whitmer  og  W.  W. 
Phelps  og  femten  Høi-Præster  og 
Ældster  var  nærværende.  Præsi- 
dent Phelps  mældte,  at  Christian 


Whitmer  døde  den  27de  Novem- 
ber 1835.  Fire  Raadgivere,  nem- 
lig Parley  P.  Pratt,  Orson  Pratt, 
William  E.  Mc  Lellin  og  Thomas 
B.  Marsh  var  bleven  valgte*  til 
Apostler  eller  særdeles  Vidner; 
og  Elisha  H.  Groves  blev  beskik- 
ket til  at  tage  P.  P.  Pratts  Plads  i 
Zions  Høi-Rand;  Jesse  Hitchcock 
i  William  E.  Mc  Lellins  Plads;  G. 
M.  Hinkle  istedetfor  O.  Pratt; 
Elias  Higbee  istedetfor  T.  B. 
Marsh,  og  Peter  Whitmer  jun. 
istedetfor  afdøde  Christian  Whit- 
mer, hvilke  paa  samme  Tid  blev 
ordinerede  til  Raadgivere. 

Meget  er  bleven  sagt  og  gjort 
af  de  Forenede  Staters  Regjering 
med  Hensyn  til  Indianerne  (La- 
maniterne  indenfor  dens  territo- 
riale Grændser.  Eet  af  de  vigtig- 
ste Punkter  i  de  Sidste  Dages  Hel- 
liges Tro  er  Israels  Indsamling 
(hvoraf  Lamaniterne  udgjør  en 
Deel)  ved  det  evige  Evangeliums 
Fylde.  Den  lykkelige  Tid,  da  Ja- 
cob skulde  gaae  op  til  Herrens 
Huus  for  at  dyrke  ham  i  Aand  og 
Sandhed  og  leve  i  Hellighed;  da 
Herren  vil  gjenindsætte  sine  Dom- 
mere som  i  den  første  Tid  og  sine 
Raadgivere  som  i  Begyndelsen; 
da  enhver  Mand  kan  sidde  under 
sin  egen  Viinstok  og  sit  egen  Fi- 
gentræ, og  der  ikke  vil  være  No- 
gen til  at  forstyrre  eller  forskræk- 
ke ;  naar  han  vil  give  dem  et  reent 
Sprog  og  Jorden  blive  fyldt  med 
hellig  Kundskab,  ligesom  Vandet 
skjuler  Havets  Bund;  naar  der 
ikke  længere  skal  siges,  Herren 
lever,  som  bragte  Israels  Børn  ud 
af  Ægyptens  Land,  men  Herren 
lever,  der  bragte  Israels  Børn  ud 
af  Nordenland  og  fra  alle  Lan- 
dene, hvorhen  han  havde  fordre- 
vet dem,  —  ja,  denne  Dag  er  af 
stor  Vigtighed  for  alle  Mennesker! 

Og  i  Betragtning  af  det,  som  alle 
Propheterne  har  sagt  før  os,  føler 
vi,  at  vi  bør  yttre  nogle  af  vore 
Tanker  i  Forening  med  de  of- 
fentlige Beretninger  om  India- 
nerne af  General -Regjeringen. 
Naar  vi  taler  om  Indsamlingen, 
ønsker  vi  at  forstaae  den  efter 
Skriften,  nemlig  Indsamlingen  af 
Herrens  Udvalgte  fra  enhver  Na- 
tion paa  Jorden,  og  bringe  dem 
til  Hærskarernes  Herres  Sted,  naar 
Retfærdighedens  Stad  skal  byg- 
ges, og  hvor  Folket  skal  have 
eet  Hjerte  og  eet  Sind,  naar  Frel- 
seren kommer;  ja,  hvor  Folket 


skal  vandre  med  Gud,  ligesom 
Enock gjorde, ogvære  udenSynd. 
Herrens  Verden  er  kostbar,  og 
naar  vi  læser  om  at  Sløret,  som  er 
udbredt  over  Nationerne,  skal 
briste,  og  de  Rene  af  Hjertet  see 
Gud  og  leve  et  tusinde  Aar  med 
ham  paa  Jorden,  ønsker  vi,  at  alle 
oprigtige  Mennesker  skulde  have 
Leilighed  til  at  indsamles  og  op- 
bygge Retfærdighedens  Stad,hvor 
der  selv  paa  Hestenes  Bjælder 
skal  være  skreven:  Hellighed 
for  Herren. 

(Fortsættes.) 


N  o  t  i  c  e. 

En  nye  og  forøget  Udgave  af  Pagtensbog  og  et  lille  Skrift 
paa  to  Ark,  betitlet  „Er  Mormonismen  en  Vranglære?"  er  ud- 
kommen og  kan  reqvireres. 

